CELEX: 22007D0125
Language: et
Date: 2007-09-28 00:00:00
Title: EMP Ühiskomitee otsus nr 125/2007, 28. september 2007 , millega muudetakse Euroopa Majanduspiirkonna lepingu XX lisa (keskkond)

21.2.2008   
            
            
               ET
            
            
               Euroopa Liidu Teataja
            
            
               L 47/53
            
         
      EMP ÜHISKOMITEE OTSUS
   
   nr 125/2007,
   28. september 2007,
   millega muudetakse Euroopa Majanduspiirkonna lepingu XX lisa (keskkond)
   EMP ÜHISKOMITEE,
   võttes arvesse Euroopa Majanduspiirkonna lepingut, mida on muudetud Euroopa Majanduspiirkonna lepingut kohandava protokolliga, edaspidi „leping”, eriti selle artiklit 98,
   ning arvestades järgmist:
   
               (1)
            
            
               Lepingu XX lisa on muudetud EMP Ühiskomitee 6. juuli 2007. aasta otsusega nr 92/2007 (1).
            
         
               (2)
            
            
               Lepingusse tuleb inkorporeerida Euroopa Parlamendi ja nõukogu 23. oktoobri 2000. aasta direktiiv 2000/60/EÜ, millega kehtestatakse ühenduse veepoliitika alane tegevusraamistik (2).
            
         
               (3)
            
            
               Direktiiviga 2000/60/EÜ tunnistatakse alates 22. detsembrist 2007 kehtetuks direktiivid 75/440/EMÜ (3) (muudetud) ja 79/869/EMÜ (4) (muudetud), mis on lepingusse inkorporeeritud ja mis seetõttu tuleb lepingu alusel alates 22. detsembrist 2007 kehtetuks tunnistada.
            
         
               (4)
            
            
               Direktiiviga 2000/60/EÜ tunnistatakse alates 22. detsembrist 2013 kehtetuks direktiiv 80/68/EMÜ (5) (muudetud), mis on lepingusse inkorporeeritud ja mis seetõttu tuleb lepingu alusel alates 22. detsembrist 2013 kehtetuks tunnistada.
            
         
               (5)
            
            
               Direktiivi 2000/60/EÜ loetakse, arvestades eriti tõsiasja, et lepingu artikliga 73 on sätestatud lepinguosaliste tegevuse eesmärgid keskkonna valdkonnas, samal ajal kui EÜ asutamislepingus käsitletavad muud poliitikavaldkonnad ei kuulu lepingu reguleerimisalasse.
            
         
               (6)
            
            
               Direktiiv 2000/60/EÜ, mis käsitleb ühenduse tegevuse arengut veepoliitika valdkonnas, hõlmab nii lepingusse inkorporeeritud kui ka mitte inkorporeeritud õigusakte.
            
         
               (7)
            
            
               Arvestada tuleb käesolevale otsusele lisatud ühisdeklaratsiooni,
            
         ON TEINUD JÄRGMISE OTSUSE:
   Artikkel 1
   Lepingu XX lisa muudetakse järgmiselt.
   
               1.
            
            
               Punkti 13c (komisjoni otsus 92/446/EMÜ) järele lisatakse järgmine punkt:
               
                           „13ca.
                        
                        
                           
                              32000 L 0060: Euroopa Parlamendi ja nõukogu direktiiv 2000/60/EÜ, 23. oktoober 2000, millega kehtestatakse ühenduse veepoliitika alane tegevusraamistik (EÜT L 327, 22.12.2000, lk 1).
                           Käesolevas lepingus loetakse selle direktiivi sätteid järgmistes kohandustes:
                           
                                       a)
                                    
                                    
                                       Ilma et see piiraks EMP Ühiskomitee järgmisi samme, tuleb märkida, et järgmised ühenduse õigusaktid ei ole inkorporeeritud EMP lepingusse:
                                       
                                                   i)
                                                
                                                
                                                   nõukogu direktiiv 76/160/EMÜ, 8. detsember 1975, suplusvee kvaliteedi kohta;
                                                
                                             
                                                   ii)
                                                
                                                
                                                   nõukogu direktiiv 79/409/EMÜ, 2. aprill 1979, loodusliku linnustiku kaitse kohta;
                                                
                                             
                                                   iii)
                                                
                                                
                                                   nõukogu direktiiv 92/43/EMÜ, 21. mai 1992, looduslike elupaikade ja loodusliku loomastiku ja taimestiku kaitse kohta;
                                                
                                             
                                                   iv)
                                                
                                                
                                                   nõukogu direktiiv 79/923/EMÜ, 30. oktoober 1979, karpide elukeskkonna vee nõutava kvaliteedi kohta;
                                                
                                             
                                                   v)
                                                
                                                
                                                   nõukogu direktiiv 78/659/EMÜ, 18. juuli 1978, kalade elu tagamiseks kaitset ja parandamist vajava magevee kvaliteedi kohta ja
                                                
                                             
                                                   vi)
                                                
                                                
                                                   nõukogu otsus 77/795/EMÜ, 12. detsember 1977, millega kehtestatakse ühenduses mageda pinnavee kvaliteedi alase teabe vahetamise ühtne kord.
                                                
                                             
                                 
                                       b)
                                    
                                    
                                       Direktiivi artikli 4 lõike 1 punkti a alapunktides ii ja iii, artikli 4 lõike 1 punkti b alapunktis ii, artikli 4 lõike 1 punktis c, artikli 5 lõigetes 1 ja 2, artikli 6 lõikes 1, artikli 8 lõikes 2, artikli 10 lõikes 2, artikli 11 lõigetes 7 ja 8, artikli 13 lõigetes 6 ja 7 ning artikli 17 lõikes 4 nimetatud tähtaegu, mis algavad direktiivi jõustumise kuupäeval, tuleb tõlgendada nii, et neid hakatakse arvestama EMP Ühiskomitee 28. septembri 2007. aasta otsuse nr 125/2007 (millega inkorporeeritakse kõnealune direktiiv lepingusse) jõustumise kuupäevast.
                                       Vastavalt protokolli nr 1 (horisontaalsete kohanduste kohta) lõikele 11 tuleb artiklis 24 nimetatud kuupäevale viitamisi tõlgendada kui viiteid EMP Ühiskomitee 28. septembri 2007. aasta otsuse nr 125/2007 (millega inkorporeeritakse kõnealune direktiiv lepingusse) jõustumise kuupäevale.”
                                    
                                 
                     
         
               2.
            
            
               Punkti 3 (nõukogu direktiiv 75/440/EMÜ) ja punkti 5 (nõukogu direktiiv 79/869/EMÜ) tekst jäetakse välja alates 22. detsembrist 2007.
            
         
               3.
            
            
               Punkti 6 (nõukogu direktiiv 80/68/EMÜ) tekst jäetakse välja alates 22. detsembrist 2013.
            
         Artikkel 2
   Direktiivi 2000/60/EÜ islandi- ja norrakeelne tekst, mis avaldatakse Euroopa Liidu Teataja EMP kaasandes, on autentsed.
   Artikkel 3
   Käesolev otsus jõustub 29. septembril 2007, tingimusel et EMP Ühiskomiteele on esitatud kõik lepingu artikli 103 lõike 1 kohased teated (6).
   Artikkel 4
   Käesolev otsus avaldatakse Euroopa Liidu Teataja EMP osas ja EMP kaasandes.
   
      Brüssel, 28. september 2007
      
         
            EMP Ühiskomitee nimel
         
         
            eesistuja
         
         Stefán Haukur JÓHANNESSON
         
      
   
   
      (1)  ELT L 328, 13.12.2007, lk 42.
   
      (2)  EÜT L 327, 22.12.2000, lk 1.
   
      (3)  EÜT L 194, 25.7.1975, lk 26.
   
      (4)  EÜT L 271, 29.10.1979, lk 44.
   
      (5)  EÜT L 20, 26.1.1980, lk 43.
   
      (6)  Põhiseadusest tulenevatest nõuetest on teatatud.
   
      ÜHISDEKLARATSIOON OTSUSE NR 125/2007 KOHTA, MILLEGA INKORPOREERITAKSE LEPINGUSSE EUROOPA PARLAMENDI JA NÕUKOGU DIREKTIIV 2000/60/EÜ
      „Lepinguosalised tunnustavad mitmekesisust, mis valitseb inimtekkelise koormuse ja selle mõju küsimuses veekogudele kogu Euroopas. Selle tulemusena võivad meetmed ja sammud kõnealuse direktiivi keskkonnaalaste eesmärkide saavutamiseks erineda piirkonniti. Veepoliitika raamdirektiivis võetakse arvesse kõnealust mitmekesisust. See võimaldab ametiasutustel, kes vastutavad direktiivi rakendamise eest, valida keskkonnaalaste eesmärkide saavutamisel meetmeid ja samme vastavalt olemasolevale koormusele ja selle mõjule.”